Likatsin 134 (Art. 134). Xla litamakgtay lakgtaxtutaman nemà xtakgalhi xa lipulatamatni, Pulatamatni, Putapakg'sin Lakgtsu pulataman, xla Kilhpulakni Lipulatamatni chu xa Likilhwakánin tipalhuwatapuwan Xalakpulhkawilin xla xtapakgtapakg'sin tiyat, tlan nakapulhkawili xa tank's, titúm, lilakgataxtutaman, stalankga, akgxtitumwá xlakata tlan nalakchan niku wi xa lát.
Xlá kilhtaxtut la ixlitlaway nemá xa litamak'tayan tlan na xatapulhkan tiku natlawá jeé wa xa pumapaksinin nemá wilikan, xa Lipulatamatni, xla Pulataman, chu xlá xlikilhpulakni Pulatamatni, xla chuná natlawá ixpalakata namá xalimaktay xalaktaxtutaman, na mastá nak xatalápulhkan tumin la wi nak nak pulh putapakgtum tatsokgni. Xa pulh, kakxílhwi nema wi nak tsokgní xa Likatsin 74 chu xalitapitsin VI chu 79.|Xla tu tamawankan chu tamaktinankan xa tipakatsi tu takgalhin, limastakan xa limaktay nemá xa tipakatsi chu xa talilakaxlát xa tatlawáy nemá natlawánan, na kamaxkikan usu natlawakan la xa kanajlátilhakan xa kapulhuwa chi natlawakan xa limatasin kapulhuwa xpalakata ti likstu nakamastakan tu matlani alawa nal pumakikapsnat xa talakchuwá nemà na talaki nak kakapulhuwa, xpalakata xa Pulátaman katsi pi kanajlay la xa tlan chu xalimakua xtapalh, xa liuká tlan xa lakgxokgonankan, xa timatlanin chu tu ixlilat.|Akxni xa likajlat nemà wan xa pulh putakgtum tatsokgni ni minini xlakata nalimakgtakgalhkan xa litlawakan, lilhkan, tamak'lakaskin, xlakata na likanajlayá xa litapulhkátumin, tank's, titum, akg'stitumwá, nema ni tu laniyán xa Pulataman.|Xá ixlitlawán xa litamaktayan xalipulhkaytumin xa Lipulatamatni la xa Pulataman, Putapaksin lakgtsu Pulátaman, xa Xlikilhpulakni Pulatamatni chu xakilhwankan xa tipawatapuwan talitawajit xla nemá min nak jaé LIKATSIN chu xlá litapaksin nemá litapaksinyachan. Xatalakapulhkan xa litlawan xalimaktay natláway xa lipulataman Lilakatum Pulátamatni chu nama Lipuchiwinin xa kanajlit la wan xakilhmaktuy Putapaktumtatsokgni nemà wi nak ja'e likatsin.|Xaskujnanin xakapulhuwa natakgalhi xlitayat xlakata tlan namakantaxty xla ja'e lichipaxni la wan xla aktaty lilakapalin xla ja'e limapak'sin.|Xastujnanin Kapulhuwa xa Lipulatamatni, Pulatamantni chu Putapaksin ktsu Pulataman, chuna xla Xkilhpulakni Pulatamatni chu xla xmakxpánitni, xakgalhi nak xiankgalhin ixlitlawat namakatikan chu nalitlawá natiyánkan xa ni xa likstu xla xa limaktay kapulhuwa nemà xlitayaninchan xlá, chu ni napaktanucha nak xa limakxtum, nak xa tipalhuwa Tapuwan. Xla Limakgpuntumit xa tipakátsi nemá tlawakan xa Litachixkuwit likilhchan, nemá Makpuntuniná, lá xlá xla tatlawakglhat kapulhuwa, xamakantaxtunin xalikxtu, xla Pumapaksinanin chu xa Pulatamanin xa akchipalinkakapulhwa chu tunu nak xakilhmaktutu Limapaksin xa Mapaksinanin, paks natakgalhi limapakuwit xapokgantaxtuntachíxkuwin chu ixlilakchat lakkamapuntuminá, takaltawakgat usu nemà kamasininkan litachixkuwin. Nikxni ja'e xa limakpuntumit na takgalhi xalimapakuwin xa talimakxunin, tachiwin, usu xalikaxilhin nemà xmasiputum ixlatamat chatum litaskujná kakapulhuwa.|Xa Litapak'sinin, nak ixpulakni xa litlawaputapaktat xlá likanajlay xa tank's, namakantaxtinankan nema ixlikakxi ilhnit nak xapulh xaktuy tatsokgni xaputaktum aná niku tanuma xmapaksi xaliakgastakgayawan nemá lakchánan.